**Piedad Esneda Córdoba Ruíz**, nada en Medellín o 25 de xaneiro de 1955, é unha avogada e política colombiana.

Traxectoria
-----------

Foi membro do Partido Liberal durante toda a súa vida política e líder do movemento Poder Ciudadano Siglo XXI, situado na á esquerda do seu partido. Como congresista traballou principalmente polos dereitos da muller, as minorías étnicas e sexuais (sociedade LGBT) e os dereitos humanos.

Foi Senadora da República dende 1994 até a súa destitución no 2010, logo de que a Procuradoría Xeral da Nación, na cabeza de Alejandro Ordóñez, a acusase de colaboración coas FARC, no denominado «Caso Piedad Córdoba». O 27 de setembro de 2010 foi inhabilitada en primeira instancia por un período de 18 anos para exercer calquera cargo público na República de Colombia. Porén, logo dunha longa investigación, ﻿o 11 de outubro de 2016 o Consello do Estado retirou ambas as inhabilidades por falta de probas sobre os supostos vínculos da exsenadora coa guerrilla das FARC decisión que lle devolve a Piedad Córdoba a posibilidade de ocupar cargos públicos e de elección popular.

En agosto de 2007 Córdoba involucrouse no tema do acordo humanitario entre as FARC e o goberno do presidente Álvaro Uribe autorizada polo goberno do cal era opositora, durante a súa mediación logrou, xunto co presidente venezolano Hugo Chávez, a liberación unilateral de 6 secuestrados que permaneceron en poder das FARC durante varios anos. Debido ás súas posicións políticas recibiu múltiples críticas e unha percepción negativa en varios sectores da opinión pública, mentres outros sectores apoiaron a súa xestión pola cal en 2008 foi nomeada ó Premio Príncipe de Asturias da Concordia.

Córdoba continuou traballando pola liberación dos secuestrados e logrou convocar a un grupo de intelectuais de varios países para iniciar un diálogo epistolar coa cúpula das FARC. Grazas ó intercambio epistolar, as FARC responderon os pronunciamentos de Córdoba e o seu grupo Colombianos e Colombianas pola Paz e decidiron liberar unilateralmente a tres policías e un soldado e ós últimos dous reféns políticos que permanecían no seu poder. Para a operación da liberación, levada a cabo en febreiro de 2009, a senadora contou co apoio do CICR e o goberno do Brasil, así como coa autorización do goberno colombiano. Por estes actos, o Premio Nobel da Paz Adolfo Pérez Esquivel propuxo publicamente, e de maneira formal ante o Comité do premio Nobel en Oslo, o nome de Córdoba como candidata ó Premio Nobel da Paz 2009. A senadora declarouse *non merecedora* do premio, aínda que o seu nome figurou entre os favoritos para obtelo. Finalmente o premio recaeu no Presidente dos Estados Unidos Barack Obama.

En 2017, Córdoba anunciou oficialmente a súa intención de postularse para presidenta en 2018.

Notas
-----

1. ↑  "Piedad, José Renán y Miguel Ángel". *Congreso Visible* (Semana (Colombia)). Arquivado dende o orixinal o 07 de setembro de 2009. Consultado o 18 de marzo de 2018.
2. ↑  "Entrevista con Piedad Córdoba por el escritor Fabio Martinez". *Fabio Martínez* (Con-fabulación).
3. ↑  "Fallo de destitución de la senadora Piedad Córdoba" (PDF). Procuraduría General de la Nación - Colombia. Arquivado dende o orixinal (PDF) o 31 de outubro de 2010. Consultado o 18 de marzo de 2018.
4. ↑  "Piedad Córdoba vuelve al ruedo; Consejo de Estado le quita la inhabilidad". Semana (Colombia).
5. ↑  "Piedad Córdoba defiende con vehemencia su gestión como facilitara y sentencia: "No soy una terrorista"". Semana (Colombia). Arquivado dende o orixinal o 07 de setembro de 2009. Consultado o 18 de marzo de 2018.
6. ↑  "La postulación de Piedad Córdoba". El Espectador (periódico).
7. ↑  "Intelectuales internacionales apoyan intercambio epistolar por paz colombiana". *EFE* (RPP). Arquivado dende o orixinal o 24 de setembro de 2015. Consultado o 18 de marzo de 2018.
8. ↑  "ONU celebra liberación de rehenes". *AFP* (La prensa). Arquivado dende o orixinal o 10 de febreiro de 2009. Consultado o 18 de marzo de 2018.
9. ↑  "Proponen Premio Nobel de la Paz a Piedad Córdoba". El Espectador (periódico). Arquivado dende o orixinal o 19 de marzo de 2018. Consultado o 18 de marzo de 2018.
10. ↑  ""No merezco el Nóbel de la Paz", afirma la senadora Piedad Córdoba". El Tiempo (Colombia). Arquivado dende o orixinal o 18 de outubro de 2016. Consultado o 18 de marzo de 2018.
11. ↑  "Piedad Córdoba se acerca al Premio Nobel de Paz". El Espectador (periódico). Arquivado dende o orixinal o 19 de marzo de 2018. Consultado o 18 de marzo de 2018.
12. ↑

* Portal:Colombia
* Portal:Feminismo